stanford-oval/wikipedia huggingface dataset:
Katherine Legge
Ura

Legge on ajanut mm. Champ Carissa vuosina 2006-2007 ja kausina 2008-2010 DTM:ssä. Vuonna 2014 hän ajoi kaksi Formula E -sarjan osakilpailua Amlin Aguri -tallissa.
Legge on testannut Formula 1 -talli Minardin kauden 2005 autolla, jolla hän oli ACI Vallelunga Circuitilla järjestetyissä testeissä parhaimmillaan kolmen parhaan joukossa. Samana vuonna Legge testasi myös A1 Grand Prix-sarjassa ajaneen A1-talli Britannian autoa Dubaissa.
Toukokuussa 2015 Legge ilmoitti osallistuvansa vuoden 2016 Indianapolis 500 -kilpailuun pelkästään naisista koostuvassa Grace Autosport -tallissa, jolla FIA:n Naismoottoriurheilujaoston (Women in Motorsport Commission of the FIA) tukemana pyritään tuomaan naisten tietoisuuteen uramahdollisuuksista tekniikan ja autonsuunnittelun aloilla.
Vuonna 2018 Legge sijoittui toiseksi IMSA SportsCar Championship -sarjassa GT Daytona (GTD) -luokassa. Daytonan 24 tunnin ajossa hän kilpaili tallissa, jossa muut kuljettajat olivat Bia Figueiredo, Simona de Silvestro ja Christina Nielsen.
Vuonna 2020 Legge loukkaantui Ranskassa järjestetyissä European Le Mans Series -sarjan testeissä ajettuaan mutkasta ulos, osui suojakaiteeseen ja mursi oikean ranteensa sekä vasemman jalkansa. Hän ajoi tallissa Sophia Flörschin ja Tatiana Calderónin kanssa.
Tulokset > A1 Grand Prix -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005–2006 | Britannia | GBRSPR   | GBRFEA   | GERSPR   | GERFEA   | PORSPR   | PORFEA   | AUSSPR   | AUSFEA   | MALSPR   | MALFEA   | DUBSPR PO | DUBFEA PO | RSASPR   | RSAFEA   | INDSPR   | INDFEA   | MEXSPR   | MEXFEA   | USASPR   | USAFEA   | CHNSPR   | CHNFEA   | – | – |
Tulokset > DTM-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Futurecom TME | HOC 18 | OSC 17 | MUG 18 | LAU 15 | NOR 15 | ZAN 16† | NÜR Kesk. | BRH 19 | CAT Kesk. | BUG 16 | HOC NC | 0 | 19. |
| 2009 | Abt Sportsline | HOC 12 | LAU Kesk. | NOR 12 | ZAN Kesk. | OSC 17† | NÜR Kesk. | BRH 15 | CAT Kesk. | DIJ 16 | HOC 17† |  | 0 | 18. |
| 2010 | Team Rosberg | HOC 14 | VAL DNS | LAU 14 | NOR 16 | NÜR 15 | ZAN 14 | BRH 14 | OSC Kesk. | HOC Kesk. | ADR 15 | SHA 14 | 0 | 18. |
Tulokset > Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | Amlin Aguri | BEI 15 | PUT 15 | PDE   | BNA   | MIA   | LBH   | MON   | BER   | MOS   | LON   | LON   | 0 | 34. |
Aiheesta muualla

Katherine Leggen kotisivut
Zach Yuen

| Zach Yuen> Henkilötiedot |
| --- | --- |
Syntynyt: 3. maaliskuuta 1993 (ikä 31) Vancouver, Brittiläinen Kolumbia, Kanada
Kansalaisuus:   Kanada  Kiina
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  89 kg
Seura
Seura:  Red Star Kunlun
Sarja:  KHL
Pelinumero:  93
Pelaajaura
Pääsarjaura:  2016–
Aik. seurat:  Toronto Marlies (AHL) Orlando Solar Bears (ECHL) Wheeling Nailers (ECHL) Gwinnett/Atlanta Gladiators (ECHL) Idaho Steelheads (ECHL)
NHL-varaus:  119. varaus, 2011 Winnipeg Jets
Zachary Yuen (kiin.: 袁俊杰; pinyin: Yuán Jùnjié, s. 3. maaliskuuta 1993 Vancouver, Brittiläinen Kolumbia, Kanada) on kanadalais-kiinalainen jääkiekkopuolustaja, joka edustaa KHL:n kiinalaisjoukkue Red Star Kunlunia.
Ura > Seuraura

Yuen aloitti jääkiekkoilun omien sanojensa mukaan 3-vuotiaana kotikaupungissaan Vancouverissa. WHL-joukkue Vancouver Giants varasi hänet 22. pelaajana kesällä 2008. Yuen pelasi kauden 2008–2009 vielä suurimmaksi osaksi BCMML-junioriliigan Greater Vancouver Canadiansissa, mutta Giantsin sijaan hän aloitti WHL-uransa Tri-City Americansissa. Yuenin tulokaskausi 2009–2010 toi liigassa 42 runkosarjaottelussa tehot 1+3=4 ja 22 playoff-ottelussa tehot 1+1=2. Hän eteni Americansin kanssa aina WHL:n finaaleihin saakka, mutta Ed Chynoweth Cupin vei kuitenkin Calgary Hitmen otteluvoitoin 4–1. Kaudella 2010–2011 Yuen teki WHL:n runkosarjassa 32 tehopistettä ja voitti Americansin sisäisen tehotilaston lukemalla +41.
Winnipeg Jets varasi Yuenin neljännellä kierroksella 119. pelaajana NHL:n varaustilaisuudessa 2011. Kaudella 2011–2012 hän oli Tri-City Americansin tehokkain puolustaja tehoilla 12+26=38. Yuen jakoi koko WHL:n tehotilaston voiton joukkuetoverinsa Brendan Shinniminin ja Brandon Wheat Kingsin Mark Stonen kanssa lukemalla +45. WHL Plus-Minus Awardin voitti kuitenkin vähempien päästettyjen maalien turvin Stone. Myös kaudella 2012–2013 Yuen oli Americansin tehokkain puolustaja tehoilla 9+35=44.
Jets ei missään vaiheessa tehnyt tulokassopimusta Yuenin kanssa. Hän osallistui syksyllä 2013 Toronto Maple Leafsin harjoitusleirille ja teki syyskuussa lopulta vapaana agenttina vuoden mittaisen sopimuksen seuran farmijoukkueen, AHL-joukkue Toronto Marliesin kanssa. Yuen pelasi kaudella 2013–2014 kuitenkin vain kolme AHL-ottelua ja hänen kautensa eteni lähes kokonaan ECHL-joukkue Orlando Solar Bearsissa. Syksyllä 2014 Yuen osallistui NHL-joukkue Montréal Canadiensin harjoitusleirille. Lokakuussa hän teki ammattilaistry-out -sopimuksen AHL-joukkue Hamilton Bulldogsin kanssa, mutta hän jäi ilman jatkosopimusta ilman ensimmäistäkään sarjaottelua ja teki vain muutamaa päivää myöhemmin sopimuksen ECHL-joukkue Wheeling Nailersin kanssa. Kesken kauden 2014–2015, tammikuussa 2015 joukkue kauppasi hänet Gwinnett Gladiatorsiin.
Syyskuussa 2015 Yuen teki vuoden mittaisen jatkosopimuksen Atlantaan muuttaneen Gladiatorsin kanssa. Joulukuussa hän vaihtoi sieltä Idaho Steelheadsin riveihin. Yuen voitti kevään 2016 pudotuspeleissä joukkueen sisäisen tehotilaston lukemalla +5.
Kaudeksi 2016–2017 Yuen siirtyi kaksivuotisella KHL:n kiinalaiseen laajennusjoukkue Red Star Kunluniin. Hän oli joukkueen ensimmäinen suoran sopimuksen tehnyt Kiinan kansalainen. Kansalaisuuden ansiosta Yuen täyttää Kunlunissa oman paikkansa vähintään viidestä vaadittavasta joukkueensa oman maan kansalaisesta kokoonpanossa.
Ura > Maajoukkueura

Yuen edusti Canada Pacificin joukkuetta World U-17 Hockey Challengessa vuonna 2010.
Muuta

Yuenin isä on lähtöisin Hongkongista, josta hän muutti 13-vuotiaana Vancouveriin.
Katherine Johnson

Katherine Johnson
| --- | --- |
Syntynyt:  26. elokuuta 1918  White Sulphur Springs  
Kuollut:  24. helmikuuta 2020  (101 vuotta) Newport News  
Hautapaikka:  Hampton Memorial Gardens  
Syntymänimi:  Creola Katherine Coleman 
Koulutus:  West Virginia State University (1933–1937)  
Ammatti:  matemaatikko  
| --- | --- |
Työnantajat:  National Advisory Committee for Aeronautics (1953–1958), NASA (1958–1986)  
Jäsen:  Alpha Kappa Alpha  
Opettaja:  William Claytor (käännä suomeksi)  
Vaikutteet:  Angie Turner King, Dorothy Vaughan, William Claytor (käännä suomeksi)  
Palkinnot:  Presidential Medal of Freedom (2015) NCWIT Pioneer in Tech Award (2015) Arthur B.C. Walker II Award (2016) Virginia Women in History (2016) 100 Women (2016) honorary degree from Spelman College (käännä suomeksi) (2017) Congressional Gold Medal (2019) Hubbard Medal (käännä suomeksi) (2020) National Women’s Hall of Fame (2022) 
muokkaa - muokkaa wikitekstiä - muokkaa Wikidataa
Katherine Johnson, o.s. Coleman (26. elokuuta 1918 White Sulphur Springs, Länsi-Virginia, Yhdysvallat – 24. helmikuuta 2020) oli yhdysvaltalainen matemaatikko, jonka laskelmat olivat tärkeässä osassa Nasan astronauttien lähettämisessä kiertoradalle 1960-luvun alussa ja kuuhun vuonna 1969.
Nuoruus ja opiskelu

Katherine Johnson syntyi pienessä White Sulphur Springsin kaupungissa Länsi-Virginiassa. Hänen isänsä Joshua Coleman oli maanviljelijä ja metsätyömies ja hänen äitinsä Joylette oli opettaja. Greenbrierin piirikunnassa afroamerikkalaiset saivat opetusta vain 12-vuotiaaksi asti, minkä takia Katherine ja tämän kolme sisarusta lähetettiin 200 kilometrin päähän opiskelemaan. Katherine aloitti 10-vuotiaana West Virginia State Collegen pitämässä high schoolissa.
Katherine Johnson jatkoi collegeen 15-vuotiaana ja valmistui sieltä 18-vuotiaana. Hän sai parhaat mahdolliset arvosanat sekä matematiikasta että ranskasta. Colemanin opettajiin kuului muun muassa tunnettu afroamerikkalainen matemaatikko William Schieffelin Claytor.
Valmistumisensa jälkeen Johnson opetti kahden vuoden Länsi-Virginian afroamerikkalaisille tarkoitetuissa julkisissa kouluissa, missä hän tapasi myös tulevan aviomiehensä James Goblen. Johnson sai vuonna 1939 mahdollisuuden suorittaa Länsi-Virginian yliopistossa maisterin opintoja, kun hän oli yksi kolmesta mustasta naisesta, jotka valittiin yliopistoon NAACP:n rotuerottelun lopettamiseksi tähdänneen suunnitelman ansiosta.
NACA:lle töihin

Johnson tuli raskaaksi ja jätti opintonsa jo yhden lukukauden jälkeen. Hän sai miehensä kanssa kolme lasta, ja 13 vuoden ajan hän kasvatti lapsiaan ja opetti Virginian julkisissa kouluissa. Johnson haki vuonna 1952 NACA:n tutkimusyksikköön, ja hän saikin paikan Dorothy Vaughanin johtamasta mustien naisten laskentayksiköstä. Vaughan johdatti Johnsonin pian eteenpäin lentotutkimusyksikköön, missä Johnson kuului viiden vuoden ajan tutkimusryhmään, joka tutki muun muassa pyörrevanaa ja oli näin parantamassa lentoliikenteen turvallisuutta.
Johnsonin ensimmäinen mies kuoli 1956, ja hän meni vuonna 1959 naimisiin upseeri James Johnsonin kanssa.
Avaruuslentojen

Lentotutkimusyksikkö siirtyi tutkimaan avaruusaluksia, kun Neuvostoliitto oli vuonna 1957 laukaissut Sputnikin. Johnson teki joitakin laskelmia vuoden 1958 julkaisua ”Notes on Space Technology”, joka oli insinööreille esitettyjen luontosarjojen tiivistelmä. Nasaksi nimetyssä organisaatiossa Johnson oli mukana tekemässä lentoratalaskelmia Alan Shepardin Mercury-Redstone 3 -lentoa varten, joka oli Yhdysvaltain ensimmäinen miehitetty avaruuslento. Hän julkaisi vuonna 1960 Ted Skopinski kanssa raportin, jossa esiteltiin laskelmia kiertoratalentoihin ja niistä laskeutumiseen. Se oli ensimmäinen lentotutkimusyksikön raportti, jossa nainen oli saanut nimensä kirjoittajaksi.
Johnson on tunnetuin työstään John Glennin avaruuslennosta, jota varten Nasa oli rakentanut tietoliikenneverkon, joka yhdisti asemia Washingtonin, Cape Canaveralin ja Bermudan IBM-tietokoneisiin. Muutamia päiviä ennen lentoansa Glenn vaati Johnsonia tarkistamaan käsin mekaanisella laskentakoneellansa tietokoneiden tekemät laskelmat. Elektroniset laitteissa oli monia ongelmia, ja Glenn kertoi, että jos Johnsonin mukaan laskelmat ovat oikein, hän on valmis lennolle.
Glennin lento onnistui, ja se oli myös käänteentekevä avaruuskilvassa. Johnson jatkoi uraansa Nasalla vuoteen 1986, ja hän oli Glennin lennon jälkeen laskemassa muun muassa Apollo 11:n pysäköintikiertoratalaskelmia. Viimeiset vuotensa hän työskenteli avaruussukkuloiden parissa. Eläköitymisensä jälkeen Johnson kiersi kouluissa ja innosti oppilaita tieteen, teknologian ja matematiikan pariin.
Merkitys ja tunnustukset

Johnson oli tunnustetuin Nasan ja sen edeltäjän NACA:n niin sanotuista ihmistietokoneista. Hän itse oli ylpein osallisuudestaan Apollo 11 -kuulentoon, vaikka ammatillisesti hänet tunnettiin erityisesti John Glennin lennosta. Johnson oli kuitenkin varsin tuntematon Nasan ulkopuolella ja jopa sen sisällä, kunnes Margot Lee Shetterly julkaisi vuonna 2016 teoksensa Hidden Figures, jossa hän kirjoitti Nasan afroamerikkalaisista naismatemaatikoista. Kirjasta tehtiin myös elokuva Hidden Figures – varjoon jääneet, jossa Johnsonia näytteli Taraji P. Henson.
Vuonna 2015 Yhdysvaltain silloinen presidentti Barack Obama myönsi Johnsonille Presidential Medal of Freedom -kunniamerkin.
Aiheesta muualla

Wikimedia Commonsissa on kuvia tai muita tiedostoja aiheesta .
Katherine Johnsonin muistokirjoitus Helsingin Sanomissa
Katalonian ralli 1998

|  Katalonian ralli 1998 |
| --- | --- |
 5. osakilpailu 13 osakilpailusta kaudella 1998. 
Ajankohta:  19.–22. huhtikuuta 1998
Pituus:  19 erikoiskoetta, 400,71 km


Palkintokoroke
Voittaja:   Didier Auriol    Denis Giraudet  (Toyota Castrol Team)
Toinen:   Freddy Loix    Sven Smeets  (Toyota Castrol Team)
Kolmas:   Tommi Mäkinen    Risto Mannisenmäki  (Mitsubishi Ralliart)
Katalonian ralli 1998 (viralliselta nimeltään 34. Rallye Catalunya - Costa Brava - Rallye de España) oli rallin maailmanmestaruussarjan kilpailu kaudella 1998. Kilpailu järjestettiin 19.–22. huhtikuuta 1998. Kilpailu oli kauden viides ja erikoiskokeiden yhteispituus oli 400,71 kilometriä.
Auriol nousi johtopaikalle kilpailun toisella erikoiskokeella ja ajoi voittoon ennen tallitoveriaan Loix'ia. Sainz kärsi rengasrikon viimeisenä päivänä ja putosi kolmannelta sijalta seitsemänneksi.
Erikoiskokeet

Kilpailussa ajettiin 19 erikoiskoetta, joiden yhteispituus oli 400,71 kilometriä.
| Päivä | Kello | Nro | Nimi | Pituus |
| --- | --- | --- | --- | --- |
| 20. huhtikuuta | 10:51 | SS 1 | La Trona | 12,86 km |
| 20. huhtikuuta | 11:20 | SS 2 | Alpens - Les Llosses | 21,95 km |
| 20. huhtikuuta | 12:39 | SS 3 | Coll de Santigosa | 10,62 km |
| 20. huhtikuuta | 13:27 | SS 4 | Coll de Bracons | 19,89 km |
| 20. huhtikuuta | 15:08 | SS 5 | La Fullaca - St. Hilari | 21,98 km |
| 20. huhtikuuta | 15:37 | SS 6 | Cladells | 15,27 km |
| 20. huhtikuuta | 17:04 | SS 7 | St. Feliu - Tossa | 18,96 km |
| 21. huhtikuuta | 10:09 | SS 8 | La Riba | 32,72 km |
| 21. huhtikuuta | 11:13 | SS 9 | Prades | 13,77 km |
| 21. huhtikuuta | 12:18 | SS 10 | El Priorat | 20,67 km |
| 21. huhtikuuta | 13:09 | SS 11 | Sta. Marina | 27,47 km |
| 21. huhtikuuta | 15:04 | SS 12 | La Figuera - Escaladei | 45,57 km |
| 21. huhtikuuta | 16:52 | SS 13 | La Riba | 32,72 km |
| 22. huhtikuuta | 08:21 | SS 14 | La Trona | 12,86 km |
| 22. huhtikuuta | 08:50 | SS 15 | Alpens - Les Llosses | 21,95 km |
| 22. huhtikuuta | 10:09 | SS 16 | Coll de Santigosa | 10,62 km |
| 22. huhtikuuta | 10:57 | SS 17 | Coll de Bracons | 19,89 km |
| 22. huhtikuuta | 12:43 | SS 18 | La Fullaca - St. Hillari | 21,98 km |
| 22. huhtikuuta | 14:31 | SS 19 | St. Feliu - Tossa | 18,96 km |
Lähde:
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Didier Auriol |  Denis Giraudet | Toyota Corolla WRC | 4:18.36,9 | 0.0 |  |
| 2. |  Freddy Loix |  Sven Smeets | Toyota Corolla WRC | 4:19.30,3 | +0.53,4 |  |
| 3. |  Tommi Mäkinen |  Risto Mannisenmäki | Mitsubishi Lancer Evo V | 4:19.46,3 | +1.09,4 |  |
| 4. |  Richard Burns |  Robert Reid | Mitsubishi Carisma GT | 4:20.10,4 | +1.33,5 |  |
| 5. |  Philippe Bugalski |  Jean-Paul Chiaroni | Citroën Xsara Kit Car | 4:20.28,3 | +1.51,4 |  |
| 6. |  Gilles Panizzi |  Hervé Panizzi | Peugeot 306 Maxi | 4:20.44,0 | +2.07,1 |  |
Lähde:
Aiheesta muualla

Rally-Maps.com erikoiskokeet kartalla (englanniksi)
Osakilpailut MM-rallikaudella 1998
Monaco
Ruotsi
Kenia
Portugali
Espanja
Ranska
Argentiina
Kreikka
Uusi-Seelanti
Suomi
Italia
Australia
Iso-Britannia
Rallin maailmanmestaruussarjan Katalonian rallit
| --- | --- |
1990-luku:   1991  1992  1993  1995  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022
’Til the Livin’ End

| 'Til The Livin' End Zeke |
| --- | --- | --- |

Studioalbumin tiedot
 Äänitetty :  ?
 Julkaistu: 2004
 Tyylilaji: Punk rock
 Kesto: 30.56
 Levy-yhtiö: Relapse Records
Zeken muut julkaisut
| Death Alley 2001 | 'Til The Livin' End 2004 | Kings of the Highway 2007 |
'Til The Livin' End on punk rock -yhtye Zeken tällä hetkellä uusin albumi, joka julkaistiin vuonna 2004. Albumin rajoitettu painos sisältää bonus-DVD:n, jolla on Zeken kolme keikkaa.
Kappaleet

All Night Long – 1.41
Long Train Runnin' – 1.39
On Through The Night – 1.31
Hold Tight – 2.14
Chinatown – 1.37
Little Queen – 2.02
383 – 2.45
Dragonfly – 2.31
Never Goin' Home – 1.35
The Hammer – 1.22
Roller – 1.06
Dölphenwülf – 2.06
'Til The Livin' End – 1.52
Ride To Live – 3.00
Ever Onward – 3.48
Kokoonpano

Blind Marky Feltchtone - kitara ja laulu
Donny Paycheck - rummut
Diamond Jeff Matz - basso
Arvostelu

Desibeli.net, levyarvostelu
Yhdysvaltain elokuva-akatemia

| Yhdysvaltain elokuva-akatemia  Academy of Motion Picture Arts and Sciences |
| --- | --- |


Perustettu:  11. toukokuuta 1927
Toimiala:  elokuvajärjestö
Kotipaikka:  Kalifornia, Yhdysvallat
Jäsenmäärä:  yli 8 000
Puheenjohtaja:  Cheryl Boone Isaacs
Aiheesta muualla
Sivusto
Infobox OKVirheellinen NIMI-arvo: 
Yhdysvaltain elokuva-akatemia (engl. Academy of Motion Picture Arts and Sciences, lyh. AMPAS) on elokuva-alan järjestö, joka tunnetaan muun muassa sen vuosittain jakamista Oscar-palkinnoista. Oscarit ovat elokuva-alan arvostetuimpien palkintojen joukossa. Palkintojen saajat äänestetään akatemian jäsenten kesken. Vuonna 2020 jäseniä oli yli 8 000. Järjestö perustettiin 11. toukokuuta 1927 Kaliforniassa.
Suomalaisia akatemian jäseniä ovat muun muassa ohjaajat Renny Harlin ja Selma Vilhunen. Myös äänisuunnittelija Paul Jyrälä oli jäsen.
Aiheesta muualla

Kuvia tai muita tiedostoja aiheesta Yhdysvaltain elokuva-akatemia Wikimedia Commonsissa
Kiintopiste

Kiintopiste tarkoittaa seuraavia asioita:
kiintopiste (maanmittaus), merkitty maastonkohta
kiintopiste (matematiikka), piste jonka funktio kuvaa takaisin itselleen
erityisesti dynaamisissa järjestelmissä eräs attraktori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiintopiste”, voi hakea sivunnimihaulla, laajalla sivunnimihaulla tai tekstihaulla.
Kassiopeia (tähdistö)

| Kassiopeia |
| --- | --- |

Latinankielinen nimi:  Cassiopeia
Lyhenne:  Cas
Genetiivi:  Cassiopeiae
Symbologia:  Kuningatar Kassiopeia, Kefeus-kuninkaan vaimo ja Andromedan äiti
Rektaskensio:  1h
Deklinaatio:  +60°
Ala taivaasta:  598 neliöastetta
Tähtien määrä (magnitudi < 3):  4
Kirkkain tähti:  Schedar, α Cas (2,23 mag.)
Meteoriparvet:  Perseidit
Naapuri- tähdistöt:  Kirahvi  Kefeus  Sisilisko  Andromeda  Perseus
 Näkyy leveysasteiden +90° ja −-20° välillä  Näkyy Suomessa parhaiten joulukuussa 
Tähden HR 8832 sijainti (ympyröity)
M103 valokuvassa.
Kassiopeia (latinaksi Cassiopeia, genetiivi Cassiopeiae) on pohjoinen tähdistö. Se on helppo löytää taivaalta sen kirkkaimpien tähtien muodostaman W-kirjaimen ansiosta. Se näkyy Suomessa ympäri vuoden, talvisin usein lähellä zeniittiä. Se on suunnilleen samalla etäisyydellä Pohjantähdestä ja pohjoisesta taivaannavasta kuin Otava, mutta vastakkaisella puolella. Linnunrata kulkee Kassiopeian halki.
Tähdet

Gamma (γ) Cassiopeiae on epäsäännöllinen muuttuja, kirkas säteiden lähde ja spektroskooppinen kaksoistähti, joka 1930-luvulla oli yhtä kirkas kuin Joutsenen Deneb (+2,2m), nykyisin tähti loistaa taivaalla +2,74m kirkkaudella. Se on tunnettu kuoritähti ja se pyöriikin nopeasti muodostaen kiekon omasta materiaalista ympärilleen. On arveltu että pienempi kumppani voisi olla neutronitähti. Tähti on prototyyppi GCAS-muuttujille. Tähteä käytettiin navigointitähtenä Yhdysvaltain avaruuslennoilla.
Eta (η) Cassiopeiae eli Archird on puolestaan tunnettu kaksoistähti. Päätähti on auringonkaltainen G-spektriluokan tähti ja kumppani K-spektriluokan oranssinvärinen kääpiötähti.
Rho (ρ) Cassiopeiae, on jättiläistähti ja muuttuva tähti, jonka kirkkauden ja värin muutoksia voi seurata paljain silminkin. Se on nykyarvioiden mukaan jopa 10 000 valovuoden päässä, joten se on ehkä kaukaisin paljain silmin havaittava tähti ja yksi halkaisijaltaan suurimpia (738 kertaa Auringon halkaisija) ja absoluuttisesti kirkkaimpia (-9,6 magnitudia) tunnettuja tähtiä. Tämän levottoman tähden lasketaan olevan kosmisesti lyhytikäinen ja sen arvellaan suhteellisen pian räjähtävän supernovana.
V509 Cas on keltainen F-spektriluokan puolisäännöllinen muuttuva hyperjättiläinen ja se onkin yksi kirkkaimmista tunnetuista tähdistä absoluuttisella kirkkaudellaan -6,7m. Tähden näennäinen kirkkaus on noin +5,2 ja se vaihtelee välillä +4,75m - +5,5m.
Vuonna 1572 Kassiopeiassa räjähti Tyko Brahen havaitsema supernova, jolle nykyisin käytetään merkintää SN 1572. Lisäksi tähdistössä on supernovajäänne Cassiopeia A, joka on Auringon ohella taivaan suurin radioaaltojen lähde. Sen lasketaan räjähtäneen noin vuonna 1667, mutta tapauksesta ei ole ainakaan säilynyt mitään havaintoja.
Syvän taivaan kohteet

Kassiopeiassa on kaksi Messierin kohdetta: avonaiset tähtijoukot M52 ja M103. M103 (NGC 581) on ranskalaisen tähtitieteilijän Pierre Méchainin vuonna 1781 löytämä 8000 valovuoden päässä sijaitseva avoin tähtijoukko, jonka kirkkaus on 7,4m ja koko taivaalla kuutisen kaariminuuttia. Joukon lähistöllä on vielä muutama himmeämpi avonainen tähtijoukko ja joukossa itsessään on joitakin muuttuvia tähtiä joiden kirkkauden vaihtelua harrastaja voi seurata.
M52 (NGC 7654) on Charles Messierin vuonna 1774 löytämä avoin tähtijoukko. Joukon kirkkaus on 5,0m ja se on noin 5000 valovuoden päässä Maasta. Halkaisijaltaan se on 13 kaariminuuttia. 20 kaariminuuttia joukosta kaakkoon sijaitsee pieni, 15 tähden muodostama avoin tähtijoukko Cz43.
Planeetat

Kassiopeiaan kuuluvaa tähteä HR 8832 kiertää 1,6 kertaa Maata suurempi HD 219134b -kiviplaneetta, joka löydettiin osana Spitzer-avaruusteleskoopin tutkimusta 2015.
Mytologia

Kreikkalaisessa tarussa kuningatar Kassiopeia oli Kefeus-kuninkaan vaimo ja Andromedan äiti. Hän kerskaili olevansa kauniimpi kuin nereidit ja Poseidon vaati tästä hyvitykseksi Andromedan uhrattavaksi Ketos-merihiviölle, mutta Perseus ehätti aikomusten edelle ja tappoi Cetuksen ja sai Andromedan vaimokseen. Kostoksi ylimielisyydestään Kassiopeia sijoitettiin taivaalle tuoliinsa kahlittuna niin, että hän roikkuu osan päivästä ylösalaisin.